**Отчет за дейността на НЧ“Съзнание1897“ с. Згалево през 2023г.**

 През изтеклата 2023 календарна година народно читалище „Съзнание1897“ продължи да изпълнява своята културна и образователна дейност на територията на с. Згалево.

 Бяха проведени и отбелязани заложените в годишния план мероприятия –„Бабин ден“ , Ден на лозаря - 14 февруари , деня на самодееца 1-ви март, осми март , първа пролет, деня на възрастните хора.

През м. февруари за празника на лозаря читалището съвместно с доброволческата организация -Згалево организираха празнично зарязване на лозите. В него се включиха фолклорната група към читалището и ученици от музикалното училище в гр. Плевен .

 За първи март читалищни деятели собственоръчно изработиха мартеници и с тях украсиха центъра на селото. Читалището се включи и в поднасянето на венци в гр. Пордим по случай националния празник 3-ти март.

През м. септември се включихме в инициативата „Да почистим България“ и въпреки дъждовното време на 16 септември успяхме да изчистим района около читалището.

По Коледа, традицията коледуване беше отново спазена и коледарите обиколиха селото със своите благопожелания. И тази година водач на групата беше г-н Ивайло Дончев. В подготовката на празника се включиха и други жители на общността. Г-жа Божанка Димитрова , скрои и лично уши ямурлуци от войнишки одеяла подарени ни от Кмета на селото. За изработване на ширитите и украсата на ямурлуците се погрижиха г-жа Галина Петрова , г-жа Милка Михайлова ,г-жа Лилия Ивова и г-н Детелин Огнянов, а за репертоара на коледарите се погрижиха Секретаря на читалището и г-жа Ралица Дончева. На всички тях читалището изказва своята благодарност.

Секретаря на читалището г-жа Тодорова в началото на календарната година се включи в обучителен курс за читалищни секретари към стопанска академия „Д.А.Ценов“ гр. Свищов и след няколко месечно обучение и отлично вземати изпити вече има професионална квалификация по “ Организация и управление на читалищните дейности“.

Читалището работи много добре с доброволческа организация - Згалево. През лятото на всички читалищни членове беше раздадена помощ под форма на хранителни продукти осигурени от доброволческата организация и организацията“ Гора -БГ“.

Може да се каже ,че отминалата година беше успешна за фолклорната група към читалището. Вярно е ,че състава предимно е от възрастни самодейки ,но се справя отлично. Групата донесе на читалището много грамоти златни медали и отличия явявайки се на различни фестивали и конкурси както в общината така и в страната.

„Згалевска китка“ взе участие във фестивала на Старата градска песен“-гр. Пордим ; фестивалите в гр. Бяла; с. Сухаче; с. Коиловицови ; събора в Рожен; с. Ценово ; гр. Долна Оряховица. В гр. Долна Оряховица освен песенна изява читалището взе участие в организирания за първи път кулинарен конкурс посветен на кулинарните произведения от орехи. Кулинарните произведения с които се представихме донесоха на читалището една втора и една трета награда ,както и грамота за песенна изява. Благодарност за участието в този кулинарен конкурс изказваме на г-жа Станка Ангелова; г-жа Милка Михайлова; г-жа Снежана Петкова; г-жа Боряна Петрова ; г-жа Божанка Димитрова; г-жа Цена Кучева и секретаря на читалището г-жа Тодорова. Згалевските жени още веднъж доказаха че са не надминати кулинарки.

Изтеклата 2023г. не беше особено добра за ръководството на читалището. Внезапно от този свят си отиде един дългогодишен читалищен деятел и радетел на българската духовност-Александър Божинов Александров. Скърбим за загубата му! Липсва ни !Поклон пред паметта му!

Поради отвод на председателя на читалището г-жа Ралица Дончева се наложи свикването на извънредно общо събрание за избор на нов Председател и от м. март 2023г. до изтичане мандата на ръководството председател на читалището е г-жа Надежда Миткова Бинова ,която бе избрана с болшинство. Под нейно ръководство читалището успешно продължава да реализира и развива дейността си.

По отношение на библиотечното дейност читалището е закупило 23 броя детска и художествена литература и е получило като дарение 30 броя книги дарени от г-жа Ралица Дончева, за което и благодарим. Истината е ,че мястото в библиотеката е не достатъчно да побере цялата налична литература и за това библиотеката се въздържа от приемането на дарения в момента. Освен това много от даренията ,които постъпваха през отминали години са от стари и морално остарели като съдържание книги .

Хубавата новина е, че община Пордим като собственик на сградата е спечелила проект за санирането ѝ , а за ремонт на покривната конструкция ще търси банково кредитиране.

Много се надяваме ,че в близко бъдеще селото ни ще се сдобие с една приветлива и реновирана сграда ,в която ще е приятно да се влиза и да се работи.

И накрая ми позволете да отправя един призив към всички вас-нека бъдем по- инициативни и задружни, и да се включваме в мероприятията ,които организира читалището.

Дата: 21.03.2024г.

с. Згалево Председател:………………

/ Надежда Бинова/